તાજેતરમાં રાષ્ટ્રીય સ્વયંસેવક સંઘના વડા મોહન ભાગવતે દશેરાના દિવસે રામમંદિરનો મુદ્દો ઉઠાવ્યો અનેે અયોધ્યામાં રામમંદિરના નિર્માણ માટે સરકાર સંસદમાં કાયદો ઘડે તેવી વાત કરી હતી. આ પછી શિવસેનાના સુપ્રીમો ઉદ્ધવ ઠાકરેએ પણ અયોધ્યામાં રામમંદિરના નિર્માણની વાત કરી અને ભાગવતથી એક પગલું આગળ વધીને કહી દીધું કે કેન્દ્રની નરેન્દ્ર મોદી સરકારે અયોધ્યામાં રામમંદિરના નિર્માણ માટે વટહુકમ લાવવો જોઈએ.